Изъ южните склонове ва Родопите. 


И другъ пъть ни се е падала честь да пишеме въ 
„Български Прегледъ“ за единъ колкото важенъ ва българ- 
ските интереси, толкова и неповнатъ на нашата публика край 
отъ целокупното ни отечество. Думата ни е ва Гюхюрджин- 
ския санджакъ, който заема югозападната часть отъ сегашния 
Одрински вилеатъ. Ние сё се надявахме, че някое вещо перо 
ще ни запознае по-обстойно и съ тоя нашъ кътъ, както става 
съ другите български веми, що съдбата, или по-право една 
немилостива дипломация, ивново остави подъ турска власть. (ъ- 
внавайки слабите си сили, ний и още щяхме да чакаме такава 
поява, обаче една неочаквана напоследъкъ радость, която клони 
да бъде само за малко време. ни застави при сичките си 
скромни сили да разменимъ няколко мисли съ нашата публика 
ва днешното състояние на споменатия санджакъ и то отъ гле- 
дище на нашите национални интереси тамъ. 


Гюмюрджинския санджакъ, както е сформируванъ следъ 
Берлинския цоговоръ, заема доста голямо пространство. Пре- 
делите му на северъ са нашата граница въ средните й части 
отъ източните Родопи, на изтокъ Дедеагачкия санджакъ, на 
югъ Бяло-морския брягъ, а на вападъ р. Места. По тоя начинъ 
сичката вътрешность на средните и часть отъ източните Родопи 
съ техните южни склонове и съ тесната равнина покрай Бело- 
морския брягъ отъ устието на р. Места до Ферре, съвпадатъ 
въ Гюмюрджинския санджакъ. И по пространство, и по насе- 
дение тоя санджакъ е нещо повече отъ два окръга като Плов- 
дивския, Разпределенъ е на 7 големи каази, а последните по 
на няколко мюдюрлюци. Петь отъ казите са чисто планински 
и са разположени въ вътрешностьта на Родопите, а останалите 
две са въ равнината и отчасти въ приполските гребени. За 
админисгративенъ и воененъ центъръ на санджака е избранъ 
градъ Гюмюрджина, разположенъ въ дъното на равнината при 
полите на южно-родопския връхъ Карлъкъ само няколко часа 
Далеко отъ морския брягъ. 

Официална статистика за тоя санджакъ няма, за да се 
знае точно числото на населението, па и тия цифри, що фи- 
гуриратъ изъ турските салнаамета, не могатъ да се приематъ 
ва верни, защото иввестно е, какъ небрежно гледатъ тур- 
ските власти на статистичните данни, и какъ по-небрежно ги 
събиратъ; па не малко спънки прави затова и самото население, 
което по разни причини обича да скрива истината. Освенъ 
това турците сд още не могатъ да се ивбавятъ отъ стария си 
гряхъ: да броятъ и българите като гърци-християни подъ 
името рая. Частни извори липсватъ също -- като не смятаме 
малкото слаби опити, които са се явявали сегивъ-тогивъ въ 
нашия периодически печатъ за отделни каази. 1) И картите 
на австрийския, както и на руския генераленъ щабъ, отдето 
и нашите картографи са черпили своите данни, са също доста 
далечъ отъ истината, особено за планинските каави, дето 
много села никакъ не са показани. При сё това ний смело 
предполагаме, че пялото население въ Гюмюрджинския санд- 
жакъ надминава числото 300,000 жители и отъ двата пола. 
По народность въ това число на първо място стоягъ българите, 
като смятаме въ тяхното число и помаците. Второ място зае- 
иатъ турците, следъ тяхъ гърците, които са много по-малко 
и живеятъ главно въ Бело-морската равнина; подаръ идатъ 
ерменци, евреи, цигани и др., койго се срещатъ по малко въ 
градовете Скеча, Гюмюрджина, пристанище Порто-Логосъ и 
въ някои отъ казаляйските центрове. 

Турците живеягь най-много въ Кърджалийска и Дже- 
бегска кааза и отчасти въ Иридерска, Даръдерска и Скечанска, 
а по-малко въ Гюмюрджинска. Въ първите две каази има на- 
селени десетки села и съ тъй названите Къзълбаши, на които 
не гледать съ добро око и същите турци. Помаците ги няма 
само въ Кърджалийско, а гърци има само въ няколко села въ 
равнината и въ градовете Скеча и Гюмюрджина. Българите 
са пръснати въ повече отъ 80 села, разположени де по-малко, 
де повече по целия санджакъ; живеятъ много българи и въ 
двата града. Най-много български села се срещатъ въ Аха- 
челебийска и Гюмюрджинска кааза. 

Източните Родопи съ своите хубави долини и богати паши 
съ своето гъсто население и домашни индустрии представятъ 
едни отъ най-питомните планински страни. Тука пасатъ много 
хиляди глави едъръ и дребенъ добитъкъ, ставатъ всички вър- 


з) П6 сполучливъ опитъ представя малката, хубава студийка на г. П. К., 
поместена въ „Пер. спис. на Бъл. кн. дружество“ въ София, кн. ХХХІ, 1889 год. Но 
и тукъ дипсватъ доста селца и села — както българска така и турски. Бел. на Авт. 

нени храни, вреятъ лозя и различни овощки, па виреятъ и 
някои културни растения. Домашната индустрия и всякакви 
ванаяти доставятъ на планинците прехрана, която имъ отказва 
на места оскъдната планинска природа. Изобилниятъ дървенъ 
материалъ играе също голяма роля въ поминъка на тукашното 
население. Главната несгода, която тежи най-много на тукаш- 
ното население, са лошите съобщевия и липсата На пазаръ за 
произведенията на този край. Несравнено по-добре са поставени 
крайморската равнина и южните отлози на Родопите. По-топ- 
лиятъ климатъ и добрата орница земя въ последните области 
подпомагатъ голямата и разнообразна производителность, а гео- 
графическото положение и лесните съобщения служатъ на ожи- 
вената търговия. 

Поминъкътъ на населението въ Гюмюрджинския санджакъ 
не е насякъде еднакъвъ и различията произтичатъ не толковъ 
отъ нееднаквите природни сгоди, колкото отъ нееднаквите по- 
литически условия. Най-слабъ е поминакътъ въ вътрешностьта 
на планините, особено въ пограничните села, среденъ по юж- 
ните склонове на родопите и най-добъръ въ южните пред- 
планини на Родопите и въ равнината. Равнината е покрита 
съ богати вечно зелени и сочна паши, а на мпого места става 
и два пъти жътва на година. Тука расте и прочутиятъ въ 
търговския святъ турски тютюнь, който няма достоенъ съпер- 
никъ въ много европейски тържища. 

Също и морето доставя много риба и соль, който пред- 
ставятъ важенъ преджетъ за тази страна, та единъ духовитъ 
реценвентъ нарече миналата година въ списание „Българска 
Сбирка“ тоя края „Българска Бразилия“. И по-вБрно име не 
може му се да. 

Тая райска благодатъ ө спомогнала да се развие до 
големи размери и търговията. (амо износътъ на тютюня го- 
дишно се възкачва на повече отъ милионъ турски лири. Го- 
лямъ е пзносътъ и на риба, соль, някои минерали, кожи и др. 
Главни пазари ва вносъ п износъ са двата града Скеча я 
Гюмюрджина заедно съ пристанището Порто-Логосъ; сега Скеча 
далечъ надминава другите. И двата града са съединени съ 
Порто-Логосъ съ хубави шосета. Сега се работятъ деятелно 
пътища и ва вътрешностьта на планините. Прокараната пъкъ 
преди някоя година железница Солунъ--Цариградъ още повече 
увеличи търговекото значение на равнината, чиято произво- 
дителность ще стане съ време и по-голяма, и по-ценна. 

Главно тържище на тютюня е Скеча, който градъ е сега, 
същевременно и главния пазаръ не сахо за целия санджакъ, 

но и за по-голямата часть отъ Драмеко и Серско. Тоя градецъ, 
разположенъ въ самите поли на грамадния връхъ Чалътъ, бла- 
годарение на хубавото му географическо местоположение, бърво 
расте и напредва. Преди последната руско-Турека война, ко- 
гато икономическата му сила споделяха градовете Пловдивъ, 
Станимака и Хасково, той беше малка и незначителна паланка 
а днесь брои вече около 5--6 хиляди сгради и има повече 
отъ 25 хиляди местни жители. Икономическото му благоден- 
ствие се вижда най-нагледно, отъ гиздавите и каменни сгради, 
що постояно се строятъ, отъ многобройните и тежки търговски 
кантори и многолюдното движение изъ улиците и чаршийте 
му. Южната му часть, превъ която минава шосето за Порто- 
Логосъ и дето е станцията на железницата, се намиратъ гра- 
мадните каменни маази, въ които всеки день нареждатъ тю- 
тюневите листа на качества 5 — 6 хиляди работници, а някога 
тяхното число достага и до 10 хиляди души. Вечерь, когато 
напуснатъ работата, улици, кафенета, гостинници, ханища -- 
сичко е тъй пълно п шумно отъ Хора, като на някой голямъ 
панаиръ, и градътъ добива голямо ожавление. Секи день при- 
идватъ и отиватъ стотини хора, а въ седмицата влизатъ и из- 
лизатъ съ стока, храни и пр. повече отъ хилядо товарни до- 
битъци за вътрешностьта на планините и стотини кола ва рав- 
нината. И всичкото това движение правялъ главно българите 
и помаците. Тукъ всякога ще срещнешъ българи отъ Родоп- 
ските села, отъ Димотинско, Орта-кьойско, Неврокоп“ко, Сереко, 
Солунско и почти отъ сички краища на европейска Турция. 
Работниците, кираджиите. скотовъдците, шивачи и другите 
дребни занаятчии са повече българи. Български езикъ ще чуешъ. 
на сякъде, па и самите гърци знаятъ български, което по- 
казва често българското пмъ пронзхождение. На много видни 
гръцки фамилии се знае месторождението имъ, и то е се изъ 
българските старо-планински градове и села. Въ Скеча има 
вече и вападно-европейци: немци, френци, и други и мновина, 
отъ тяхъ живеятъ съ семействата си въ града. Български фа- 
милии има повече отъ триста, които са се установили вече на 
постоянно жителство въ Скеча, ала много малко са записани 
ва жители на града. На това имъ пречкатъ властьта и гър- 
ците. Въ Скеча има и няколко вицеконсулства: австрийско, 
германско, френско и гръцко. 

Отъ сичко това се вижда, че (кеча географически и 
етнографически е български градъ, ала културно и економи- 
чески е гръцки и турски. Гърците, макаръ и да не са много, 
иматъ надмощие въ сичко. Съ тяхъ заедно са и турците, 

които иматъ богати и много влиятелни бейове. Българите и 
културно и интелектуално са слаби, задушени, потиснати. До 
колко българскиятъ елементъ е слабъ, достатъченъ ще бъде 
фактътъ, че вече 15 години се изминаватъ, откакъ се води 
упорита борба за отваряне български параклисъ и пакъ въ- 
просътъ не е разрешенъ окончателно. Читателите наверно са 
чели въ вестниците, какъ изпочупиха гърците по единъ ван- 
далски начинъ миналата година по коледните празници кан- 
дилата на българския параклисъ, какъ го ватвориха и ивго- 
ниха свещепика, който п до днесъ неможе да се върне. Още 
единъ фактъ: западната часть на града се казва Самоковъ- 
махалеси, а другия я казватъ и Булгаръ-махала, защото п0- 
вечето отъ сградите са на българи отъ родопските села. По 
единъ скритъ начинъ по-богатички българи преди 10 години 
купиха едно място, преднавначено за черква. Като се усещатъ 
гърците, единъ гръкъ богаташъ купва прескъпо друго място 
тъкмо до българското и въ една година на свои средства съ- 
гражда гръцка черква само и само да парализира цельта на 
българите. Додето гърцате иматъ класни и основни училища, 
матрополия, десетина черкви, няколко десетки свещеници, си- 
ропиталище, читалище, дружества, аптеки, доктори, адвокати 
и пр. и пр., на болшинството българи не се допуща единъ 
параклисъ да иматъ. Гърците заедно съ турците сякакъ се 
стремятъ да убиятъ още въ зародишъ и най-малката искрица 
съзнание у българите. Тяхната мощь се простира въ целия 
санджакъ. На сякъде съ същия отпоръ посрещатъ сяко про- 
буждане у българите и съ сякакви средства гледатъ да заду- 
шатъ всеки националенъ стремежь. Въ селата фаворизиратъ 
разни цинцари, които не само смучатъ потътъ на българите, 
но играятъ ролята на шпиони, пропагандисти на гърцизъмътъ 
и искуствено разцепватъ населението на враждебни лагери. 

Наистина, въ целия санджакъ ние имаме само въ Аха- 
челебийската кааза малко по-пробудено българско население, 
ковто бе пуснало яки корени и бе почнало да указва влияние 
и въ другите каази. Аха-челеби цели 50 години води юнашка 
борба съ гърците, обаче оставено само изглежда напоследъкъ, 
че гръцката култура и лукавство съ турската власть и тамъ ще 
ивлезатъ победители. Въ Гюмюрджинската кааза и днесь де- 
сетки български седа са изцяло подъ гръцката мощь. Всичко 
11 български села иматъ български учители и училища, ала 
какви са те, какъ се издържатъ, сами горките си внаятъ. 
Утешително явление е дето българските села, които са в0- 
дили по-рано, па водятъ и сега упорита борба да запазатъ 

народностъта си, са черпили сили сами въ себе си бевъ ни- 
каква външна морална или материална подкрепа. Разбира се, 
съвсемъ другъ изгледъ щеше да земе българското дело въ тоя 
тъй бливъкъ до нази край, ако имъ се укажеше поне морална. 
помощь, отдето трябва и може. 

Каквото казахме за Скеча, същото е и ва Гюмюрджина, 
дето българщината е поставена на същите неблагоприятни 
условия. А градовете са, дето ние тряба да създадемъ мощенъ 
български елеменгъ, който съ време да си спечели и влияние 
предъ властьта, и респектъ въ селската маса, която, лишена 
отъ водители, не може да устои и закрепне. 

Въ стремежа да се убива националния духъ у българите, 
Да се държатъ те сякога слаби, изтощени, робски, следова- 
телно и безвредни за системата на турския господарственъ. 
строй, напоследъкъ се е запретнала и самата турска власть. 
Въ сичките каази на санджака отъ десетина години насамъ 
властъта е фаворизирала и по няколко бейове турци, повечето 
съ много компромитирано минало, и теви бейови иматъ въ ръ- 
цете си всичко. Техните волумлуци са толкова много, тъй не- 
човечни, че би се написали цели томове, за да се представятъ. 
те. Хиляди оплаквания в имало до сега противъ явните гра- 
бежи на тези цели деребейове, ала сичко е оставало мендеръ- 
алтънда. За забелязване е и това, че отъ някоя година въ бъл- 
гарските села се държатъ заптии арнаути и азиятски турци. 
Същото става и въ правителствените учреждения, отдето мест- 
ните помаци и по-добри турци постепенно се изтласкватъ и 
ваменяватъ съ местни турци, чишто действия са напълно хар- 
монични съ гръцките желания спрямо българскиятъ елементъ. 

Повтаряме пакъ, че не е по силите пи да дадемъ една п0- 
пълна картина ва тоя важенъ за насъ край, който сме досущъ 
занемарили. Вярваме, че и казаното до тукъ е достатъчно да 
ни убеди, какво тряба да правимъ, ва да изучимъ тоя санджакъ, 
Да вапазимъ нашиятъ елементъ въ него, да го заякчимъ и уси- 
лимъ, та да може да устои въ борбата. Нашите икономически, 
национални и държавни интереси настоятелно изискватъ да 
обърнемъ по-сериозно внимание и къмъ Гюмюрджинския сан- 
джакъ, едничкиятъ, споредъ днешните възгледи на 
дипломацията, пъть и излазъ на българското племе ва 
Бало море. Ето ващо ще бъде голямъ гряхъ, ако ние по 
бюджетни причини не побързаме да откриемъ пакъ наше тър- 
говско агенство въ Скеча, Това е първата крачка, която ние 
тряба да сторимъ напредъ къмъ тоя санджакъ и тряба да я 
сторимъ по какъвто и да е начинъ. Съ. Тр. ПОВЕ: 


